Bat & Ryyd

Bat & Ryyd on suomalainen 1980-luvun lopulla toimintansa aloittanut, Kemijärveltä lähtöisin oleva elektronista huumori-, pop- ja rockmusiikkia esittävä duo. Duon tunnetuimpia kappaleita ovat muun muassa ”Ehtaa tavaraa”, ”Lentävä puliukko” ja ”Fiilaten ja höyläten”. Batin ja Ryydin lauluäänet on transponoitu korkeammaksi, samoin kuin esimerkiksi Smurffit- ja Pikku-Orava-levyillä. Hahmot perustuivat Pirkka-Pekka Peteliuksen ja Aake Kallialan televisiosketsiin, jossa he rinnastivat Batmanin ja Robinin Kaj Chydeniukseen ja Kari Rydmaniin.

Alun perin duo tuli tunnetuksi Lapin Radiossa esitetyistä hupailuohjelmista. He myivät ensimmäisellä omakustanteena julkaistulla Ehtaa tavaraa -levyllään platinaa. ÄKT:n tilastojen mukaan levyä on myyty yhteensä yli 52 000 kappaletta.

Myöhemmin duon toinen jäsen Mr. Ryyd on lähtenyt soolouralle tekemällä kappaleen ”Sixpack”, joka on parodia Tom Jonesin kappaleesta Sex Bomb. 

Bat & Ryyd on jatkanut keikkailua myös 2000-luvulla. Keväällä 2020 yhtye julkaisi uuden kappaleen nimeltä KesäXi rapakuntoon.

Jäsenet

Alkuperäinen kokoonpano 
 Juha Soppela – laulu (studio), rummut (studio), sanoitukset 1989–1992
 DJ Tippa (oik. Oiva Mursu) 1989–

Diskografia
Pääartikkeli: Batin & Ryydin diskografia

Albumit
 Ehtaa tavaraa (Tippa 1989, uudelleenjulkaisu CD-levynä Poptori 2000)
 Niin kallis on maa... (1991)
 Ryydimaa (1998)

Lähteet

Aiheesta muualla
Viralliset kotisivut
 

Suomalaiset duot
Suomalaiset elektronisen musiikin yhtyeet
Suomalaiset huumoriyhtyeet